**ความร่วมมือในการบริหารจัดการน้ำแบบประชารัฐ**

ต่อจากนี้ไป ขอเชิญรับฟังไทยคู่ฟ้า ครับ

 พลเอก ประยุทธ์ จันทร์โอชา นายกรัฐมนตรี ชื่นชมพี่น้องเกษตรกรที่มีความเข้าใจในสถานการณ์น้ำของประเทศ และให้ความร่วมมือกับนโยบายการปรับเปลี่ยนพฤติกรรมหันมาปลูกพืชที่ใช้น้ำน้อยและเลี้ยงสัตว์ แทนการปลูกข้าวนาปรังในฤดูแล้ง รวมทั้งการเข้าร่วมโครงการต่าง ๆ ของรัฐบาล เพื่อสร้างความเข้มแข็งในระดับฐานรากแบบประชารัฐ ซึ่งนโยบายดังกล่าวทำให้พื้นที่ปลูกข้าวนาปรังทั่วประเทศลดลงอย่างต่อเนื่อง โดยในเดือนมกราคม 2559 มีพื้นที่ปลูกข้าวนาปรังประมาณ 4 ล้านไร่ ลดลงจากปีก่อนหน้าถึงร้อยละ 50 ทั้งนี้ รัฐบาลเร่งเดินหน้าแผนบริหารจัดการทรัพยากรน้ำระยะยาว 12 ปี โดยบริหารจัดการน้ำทั้งระบบ ป้องกันปัญหาน้ำท่วมน้ำแล้งอย่างยั่งยืน ครอบคลุมการอุปโภคบริโภค การเกษตร และรักษาระบบนิเวศน์ รวมทั้งปลูกฝังนิสัยการใช้น้ำอย่างรู้คุณค่า เพื่อสร้างคุณภาพชีวิตที่ดีให้แก่ประชาชนและพี่น้องเกษตรกรทุกคนบนผืนแผ่นดินไทย

ร่วมเดินหน้าประเทศไทยกับ สำนักโฆษก สำนักเลขาธิการนายกรัฐมนตรี